En ca. 190 cm høj mand begik kl. ca. 15.30 røveri mod Ullits Sparekasse i Jyllandsgade i Ulsted ved Hals. Ifølge Nordjyllands Politi gik manden blot ind i sparekassen, smed en pose på disken og forlangte penge. Og det fik han - ialt godt 20.000 kr., oplyser Nordjyllands Politi. Efter røveriet forsvandt manden i en lille grå bil. Vidner og politi er ikke sikre på bilmærket. Røveren talte dansk og beskrives som 190 cm høj, slank og muskuløs. Han vurderes til at være 25-30 år. Han var i en sort norak med hætte, som han havde trukket over hovedet. Han havde mørke solbriller på. Eventuelle oplysninger om røveriet til politiet på tlf. 114.

Referat:
Høj mand forlangte penge - og fik godt 20.000 kr ud af det